wickkiey/tamil-wikipedia-markdown huggingface dataset:
# அம்பை - 7 (நெல்)



**அம்பை - 7** (*ASD 7*) பிரபலமாக **முன் கார் சம்பா (சிவப்பு)** (*Kar samba (red) early*) எனப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.  

## காலம்
நீண்டகால நெற்பயிர்களில் ஒன்றான இது, 160 நாட்களில் அறுவடைக்கு வரக்கூடியதாக கருதப்படுகிறது.  

## சாகுபடி
நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், சாகுபடி செய்ய உகந்தப் பகுதியாக கூறப்படும் அம்பை - 7 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.  

## வெளியீடு
தமிழக நெல்லை மாவட்டத்தின், அம்பையில் அமைந்துள்ள தமிழ்நாடு நெல் ஆராய்ச்சி நிறுவனம் (*Rice Research Station, Ambasamudram*), 1945 ஆம் ஆண்டு, இவ்வகை நெல்லை வெளியிடப்பட்டதாக அறியப்படுகிறது.  

## சிறப்புப் பண்புகள்
- இந்த நெல் இரகம், ஒரு ஏக்கருக்கு 3000 கிலோவரை (*3.0 t/ha*) மகசூல் தரக்கூடியது.
- இதன் நெற்பயிர், அதிக மகசூல் தருவதாக உள்ளது.
- இந்நேல்லின் அரிசி, சிவப்பு நிறத்தில் குட்டையாகவும், தடித்தும் காணப்படுகிறது.

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# அம்பை - 8 (நெல்)



**அம்பை - 8** (*ASD 8*) பிரபலமாக **தூயமல்லி** (*Thuyamalli*) எனப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.  

## வெளியீடு
தமிழக நெல்லை மாவட்டத்தின், அம்பையில் அமைந்துள்ள தமிழ்நாடு நெல் ஆராய்ச்சி நிறுவனம் (*Rice Research Station, Ambasamudram*), 1951 ஆம் ஆண்டு, இவ்வகை நெல்லை வெளியிடப்பட்டதாக அறியப்படுகிறது.  

## சாகுபடி
நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், சாகுபடி செய்ய உகந்தப் பகுதியாக கூறப்படும் அம்பை - 8 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.  

## சிறப்புப் பண்புகள்
- இந்த நெல் இரகம், ஒரு ஏக்கருக்கு 3000 கிலோவரை (*3.0 t/ha*) மகசூல் தரக்கூடியது.
- இதன் நெற்பயிர், நேரடி விதைப்பு மற்றும் நடவு என இருவேறு முறைகளுக்கும் ஏற்றதாக உள்ளது.
- இந்நேல்லின் அரிசி, சிவப்பு நிறத்தில் குட்டையான வடிவில் காணப்படுகிறது.

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# அம்பை - 9 (நெல்)



**அம்பை - 9** (*ASD 9*) பிரபலமாக **விரைவுச் சம்பா** (*Avasara samba*) எனப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.  

## வெளியீடு
தமிழக நெல்லை மாவட்டத்தின், அம்பையில் அமைந்துள்ள தமிழ்நாடு நெல் ஆராய்ச்சி நிறுவனம் (*Rice Research Station, Ambasamudram*), 1951 ஆம் ஆண்டு, இவ்வகை நெல்லை வெளியிடப்பட்டதாக அறியப்படுகிறது.  

## சாகுபடி
நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், சாகுபடி செய்ய உகந்தப் பகுதியாக கூறப்படும் அம்பை - 9 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.  

## சிறப்புப் பண்புகள்
- இந்த நெல் இரகம், ஒரு ஏக்கருக்கு 3000 கிலோவரை (*3.0 t/ha*) மகசூல் தரக்கூடியது.
- இதன் நெற்பயிர், நாற்று முற்றி தாமத நடவுக்கும் உகந்தது.
- இந்நேல்லின் அரிசி, சிவப்பு நிறத்தில் குட்டையான தடித்த வடிவில் காணப்படுகிறது.

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# அம்பை - 10 (நெல்)



**அம்பை - 10** (*ASD 10*) பிரபலமாக **கோலவளி** (*Kolavali*) எனப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.  

## வெளியீடு
தமிழக நெல்லை மாவட்டத்தின், அம்பையில் அமைந்துள்ள தமிழ்நாடு நெல் ஆராய்ச்சி நிறுவனம் (*Rice Research Station, Ambasamudram*), 1952 ஆம் ஆண்டு, இவ்வகை நெல்லை வெளியிடப்பட்டதாக அறியப்படுகிறது.  

## சாகுபடி
நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், சாகுபடி செய்ய உகந்தப் பகுதியாக கூறப்படும் அம்பை - 10 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.  

## சிறப்புப் பண்புகள்
- இந்த நெல் இரகம் ஒரு ஏக்கருக்கு 2500 கிலோவரை (* 2.5 t/ha*) மகசூல் தரக்கூடியது.
- இதன் நெற்பயிர் சாகுபடி செய்ய பிசாணப் பருவம் மிகவும் உகந்தது.
- இந்நேல்லின் அரிசி, வெள்ளை நிறத்தில் குட்டையான தடித்த வடிவில் காணப்படுகிறது.

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# சேக்ரொலாய் பஹுடூர்


***ஸேக்ரொலாய் பஹுடூர்*** (பொருள்; கடலுக்கான நீண்ட பாதை) (Xagoroloi Bohudoor)*** (அசாமிய மொழி: **সাগৰলৈ বহুদূৰ*') என்பது ஒரு அசாமிய மொழித் திரைப்படமாகும். இதன் இயக்குநர் ஜானு பருவா. இப்படம் 1995 ஆம் ஆண்டு வெளியானது.  

## கதை
ஆற்றங்கரை ஓரத்தில் குடிசையில் வசித்துவரும் ஒரு முதியவரும் அவருடைய பேரனுமே படத்தின் முதன்மைக் கதாபாத்திரங்கள். ஆற்றில். மூழ்கி மகனும் மருமகளும் இறந்துவிட்டதால் பேரனை ஆளாக்கும் பொறுப்பு அவருக்கு உள்ளது. கிராமத்து மனிதர்கள் கரையைக் கடக்கப் படகோட்டுவதன் மூலம் முதியவர் வாழ்வுக்கான வருமானத்தை ஈட்டிக்கொள்கிறார். இந்நிலையில் அந்த ஆற்றின் மீது அரசாங்கத்தின் உதவியுடன் மீது பாலம் அமைக்க கிராமத்தினர் முயல்கிறார்கள். அப்படிப் பாலம் அமைந்தால் வாழ்வாதாரம் பறிபோய்விடும் என அஞ்சுகிறார். இந்த வாழ்தாரத்தை இழந்தால் பேரனைக் கரையேற்ற முடியாமல் போய்விடுமோ என்றும் கவலைப்படுகிறார். நகரத்தில் வாழும் மற்றொரு மகன் மூலம் பேரனுக்கு வழிகிடைக்குமா எனப் பார்க்கிறார். அதுவும் இயலாமல் போகிறது. ஆனாலும் நம்பிக்கை இழக்கத் தேவையில்லை என்பதை உணர்த்தி நிறைவுறுகிறது படம்..  

## பாத்திரம்
- பிஷ்ணு கர்கோரியா போவாலைப் போல, (முதியவர்)
- அருண் நாத் (போவன் மகன், ஹோமந்தா)
- காஷ்மீரி சைக்கியியா பாருவா (ரவுமி)
- மரைன் (நில முகவர்)
- ஷூசுடன் பாருஹா, குசுமனின் மகன்
- பாருவா (மருமகள்)
- ஜடின் போரா

## விருதுகள்
- அசாமி மொழியில் சிறந்த திரைப்படத்திற்கான தேசிய திரைப்பட விருது (1995)
- சிறந்த திரைப்பட இயக்குநருக்கான தேசிய விருதை இப்படத்துக்காக ஜானு பருவா பெற்றார்.
- GETZ பரிசு (31 வது சிகாகோ சர்வதேச திரைப்பட விழா)
- பிரைவ் டு பொது விருது (சிறந்த திரைப்படம்: நந்தீஸ் திரைப்பட விழா, பிரான்ஸ்)
# சீசியம் பைகார்பனேட்டு



**சீசியம் பைகார்பனேட்டு** *(Caesium bicarbonate)* என்பது CsHCO<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். சீசியம் கார்பனேட்டு சேர்மத்திலிருந்து சீசியம் பைகார்பனேட்டு கீழ்கண்டவாறு தயாரிக்கப்படுகிறது.  

Cs<sub>2</sub>CO<sub>3</sub> + CO<sub>2</sub> + H<sub>2</sub>O → 2 CsHCO<sub>3</sub>  

சீசியம் உப்புகளைத் தொகுப்பு முறையில் தயாரிக்க சீசியம் பைகார்பனேட்டு பயன்படுத்தப்படுகிறது. ஆனால் பெரும்பாலும் இதைவிட சீசியம் கார்பனேட்டு சேர்மத்தையே பயன்படுத்துகிறார்கள்.
# ஜேன் கோம்


**ஜேன் கோம்** ( Jan Koum 24 பிப்பிரவரி 1976) என்பவர் அமெரிக்காவைச் சேர்ந்த கணினி நிரலரும் இணைய புதுப் புனைவரும் ஆவார். வாட்சப் என்னும் செய்தி பரிமாற்ற செயலியைப் பிரையன் ஆக்டனுடன் இணைந்து உருவாக்கியவர். வாட்ஸ்ஆப் நிறுவனத்தை பேஸ்புக் நிறுவனத்தினர் 19.3 பில்லியன் அமெரிக்க டாலர் விலை கொடுத்து 2014 இல் கையகப்படுத்தினர்.  

## வாழ்க்கைக் குறிப்புகள்

ஜேன் கோம் உக்ரைனில் ஒரு யூத ஏழைக் குடும்பத்தில் பிறந்தார். தாம் 16 அகவையில் இருக்கும்போது கோம் தம் தாயுடன் உக்ரைனிலிருந்து அமெரிக்காவில் குடியேறினார். வறுமையின் காரணமாக வணிகக் கடைகளில் தரையைத் துப்புரவு செய்யும் வேலையைச் செய்தார். வறுமையில் உழலும் ஏழைகளுக்கு வழங்கப்படும் சலுகை உணவுப் பொருள்களைப் பெற்று வாழ்ந்தார். யாகூ குழுமத்தில் ஒன்பது ஆண்டுகள் பணி செய்தார்.  
தமது 18 ஆம் அகவையில் கணினி நிரலாக்கம் செயவதில் ஆர்வம் காட்டினார்  சான் ஜோஸ் மாநில பல்கலைக் கழகத்தில் சேர்ந்து படித்தார்.  

எர்னஸ்ட் அண்ட் யங் என்ற குழுமத்தில் பணியாற்றிய போது, பிரியன் ஆக்டன் என்பவரைச் சந்தித்து இருவரும் நண்பர்கள் ஆனார்கள். யாகூ குழுமத்திலிருந்து இருவரும் விலகி தென் அமெரிக்காவில் ஓராண்டு  
பயணம் செய்தார்கள். முகநூல் குழுமத்தில் பணியில் இணைய இருவரும் விண்ணப்பம் செய்தனர்.  
ஆனால் விண்ணப்பம் ஏற்கப்படவில்லை  அதன் பின்னர் 2009 சனவரியில் கோம் ஐபோன் ஒன்று வாங்கினார். அந்நிகழ்ச்சி வாட்சப் தொடங்குவதற்கான எண்ணத்தையும் திட்டத்தையும் வகுக்க ஏதுவாக அமைந்தது. 2009 பிப்பிரவரியில்  கலிபோர்னியாவில்  ஜென் கோம் தம் நண்பர் பிரியன் ஆக்டனுடன் இணைந்து வாட்சப் குழுமத்தைத் தொடங்கினார்.  

## வாட்சப் மற்றும் முகநூல்

வாட்சப் குறுகிய காலத்தில் உலக  மக்களிடையே விரைவாகப் பயன்பாட்டுக்கு வந்ததைக் கவனித்த முக நூல் உரிமையாளர் மார்க் சக்கர்பெர்க், ஜேன் கோமை 2012 ஆம் ஆண்டில் சந்தித்தார்.  
பல சந்திப்புகளுக்குப் பிறகு 19 பில்லியன் டாலர் விலைக்கு வாட்சப் பங்குகளை வாங்குவதாக முக நூல் அறிவித்தது.  

## மேற்கோள்
# நட்பு (திரைப்படம்)


**நட்பு** (*Natpu*) என்பது 1986 ஆம் ஆண்டு வெளிவந்த ஒரு தமிழ்த் திரைப்படமாகும். இப்படத்தில் கார்த்திக், சிறீபிரியா, ராதாரவி, காந்திமதி ஆகியோர் நடித்துள்ளனர். இத்திரைப்படத்தின் கதை வசனம் வைரமுத்து. இப்படத்தின் கதையை வைரமுத்து எழுத அமீர்ஜான் இயக்கினார். இளையராஜா இசையமைத்துள்ளார். இப்படம் 11 ஏப்ரல் 1986 அன்று வெளியானது. இரண்டு சினிமா எக்ஸ்பிரஸ் விருதுகளைப் பெற்றது.  

## கதை
ஆற்றின் அருகே ஒரு கிராமம் உள்ளது கிராமத்துக்குச் செல்லவேண்டுமானால் ஆபத்தான அந்த ஆற்றைக் கடந்தே செல்லவேண்டியுள்ளது. இதனால் கிராம மக்கள் பல இன்னல்களுக்கு ஆளாகி பலர் உயிரிழக்கின்றனர். இதனால் இந்த கிராமத்துக்கு பாலம் அமைக்கவேண்டி மக்கள் முயற்சிக்கின்றனர். இந்த கிராமத்துக்குப் பாலம் வந்தால் மக்கள் விழிப்புணர்வு பெற்றுவிடுவார்கள் என்பதால் அதை வரவிடாமல் ஒரு அரசியல்வாதி தடுக்க முயல்கிறார். இந்த அரசியல்வாதிக்கும் அந்த ஊர் மக்களுக்குமான போராட்டத்தைச் சித்தரிக்கும் வகையில் இந்தப் படம் எடுக்கப்பட்டுள்ளது.  

## நடிகர்கள்

## பாடல்கள்
இப்படத்திற்கு இளையராஜா இசையமைத்தார். பாடல் வரிகளை வைரமுத்து எழுதினார்.  

## பாராட்டுகள்
7வது சினிமா எக்ஸ்பிரஸ் விருதுகளில், செந்தில் சிறந்த நகைச்சுவை நடிகருக்கான விருதைப் பெற்றார். மேலும் ராதா ரவிக்கு "சிறப்பு விருது" கிடைத்தது.
# 1565 இல் இந்தியா

<span>**1565 இல் இந்தியாவில்** நடந்த நிகழ்வுகள்</span>.  

## நிகழ்வுகள்
- அலிய ராம ராயனின் மரணத்தைத் தொடா்ந்து, விஜயநகர பேரரசின் மன்னனாக திருமலை தேவ ராயன் பொறுப்பெற்றாா்.(1572 வரை)
- 26 ஜனவரி – தலைக்கோட்டை போாின் முடிவு விஜயநகர பேரரசை நிலைக்குலைய  செய்தது.

## பிறப்பு
- கோல்கொண்டா மற்றும் ஹைதராபாத் நகரை நிா்மாணித்தவரும், கோல்கொண்டா சுல்தானியத்தின்   ஐந்தாவது குதுப் ஷாஹி சுல்தான் என்றழைக்கக்கூடிய முகமது குலி குதுப் ஷா பிறந்தார். (1612 இல் இறந்தார்)

## இறப்புகள்
- அலியா ராம ராயன் என்பவர், விஜயநகர பேரரசின் ஆரவீடு மரபின்  மூதாதையர் ஆவார்.
# 1566 இல் இந்தியா

**1566 இல் இந்தியாவில் **நடந்த நிகழ்வுகள்.  

## நிகழ்வுகள்

- ஹுமாயூன் கல்லறை டில்லியில்தி நிறைவு பெற்றது.
- பொியளவில் காணப்படக்கூடிய வேலூர் கோட்டையானது, இந்தியாவில், தமிழ்நாட்டின் வேலூரில் அமைந்துள்ளது.
- ஆக்ரா முகலாய அரசாங்கத்தின் முக்கிய இருப்பிடமாக இருந்தது. (1658 வரை).

## பிறப்பு

## மரணங்கள்
# அருப்புக்கோட்டை ஆயிரங்கண் மாரியம்மன் கோவில்



**ஆயிரங்கண் மாரியம்மன் கோவில்**, விருதுநகர் மாவட்டம், அருப்புக்கோட்டை நகரின் மேற்கில் பாவடித்தோப்பு என்னுமிடத்தில் அமைந்துள்ளது. ஏறத்தாழ நூறு ஆண்டுகளுக்கு முன்பு மாரியம்மனுக்கு எழுப்பப்பட்டக் கோயிலாகும்.  

## அமைப்பு
அருப்புக்கோட்டை ஆயிரங்கண் மாரியம்மன் கோவில் வடக்கு நோக்கிய வண்ணம் கட்டப்பட்டுள்ளது. கோவிலின் பின்புறம் ஒரு தெப்பக்குளம் அமைந்துள்ளது. எனவே இக்கோவில் **தெப்பக்குள ஆயிரங்கண் மாரியம்மன் கோவில்** என வழங்கப்படுகிறது. கோவிலின் முன்புறம் பலிபீடம், கொடிக்கம்பம், சிம்ம வாகனம் ஆகியவை வரிசையாக அமைந்துள்ளன. அடுத்து முக மண்டபம் காணப்படுகிறது. அடுத்து மகாமண்டபமும், தொடர்ந்து அர்த்த மண்டபமும், கருவறையும் அமைந்துள்ளன. கருவறையில் மாரியம்மன் திரிசூலத்துடன் நின்றவாறு உள்ளார். அம்மனுக்கு இடப்புறம் விநாயகர் பீடம் ஒன்று உள்ளது. இங்கு உயிர்ப்பலி இடுதல் வழக்கம் இல்லை. மாறாக இங்கு வரும் பக்தர்களுக்கு அன்னதானம் வழங்கப்படுகிறது.  

## விழாக்கள்
மாதந்தோறும் கடைசி வெள்ளியில் குத்துவிளக்கு பூசை, மார்கழி தனுர் பூசை, தைப்பொங்கல், நவராத்திரி போன்ற பல்வேறு விழாக்கள் இக்கோவிலில் ஆண்டு முழுவதும் கொண்டாடப்பட்டு வருகின்றன. சித்திரை மாதத்தில் நடைபெறும் பொங்கல் விழா இங்கு சிறப்பாக நடக்கிறது.  

### சித்திரைப் பொங்கல்
சித்திரைப் பொங்கல் விழா * பன்னிரெண்டு நாள்கள்* கொண்டாடப்படுகிறது. கொடியேற்ற நிகழ்ச்சியுடன் விழா தொடங்குகிறது. தினந்தோறும் மாலையில் கோவில் கலையரங்கில் சமயம் தொடர்பான பல்சுவை நிகழ்ச்சிகள் நடைபெறும். எட்டாம் திருவிழாவை ஒட்டி அன்று மாலையில் கோவில் முன்பாக பொங்கல் வைத்து வழிபடும் நிகழ்ச்சியில் நூற்றுக்கணக்கன பெண்கள் கலந்துகொள்வர்.  

#### கதவு திறத்தல்
பொங்கல் அன்று சரியாக நள்ளிரவில் ஆயிரங்கண் மாரியம்மனுக்கு சிறப்பு ஆராதனைகள் தொடங்கும். புது ஆடை உடுத்தி, அலங்காரங்களும் ஆபரணங்களும் சாத்தி அம்மனை அலங்கரித்து, நைவேத்திய படையலும் இட்டு, தூப தீபம் காட்டி முடித்து, அர்த்த மண்டபக் கதவை அடைத்துவிடுவார்கள். அதனைத் தொடர்ந்து கோவில் பூசாரி வேப்பிலையைக் கையில் ஏந்தியபடி, உள்பிராகாரத்தை ஒருமுறை வலம் வருவார். கையிலுள்ள தேங்காயை அர்த்தமண்டப வாசல்படியில் சிதறுகாய் உடைப்பார். அப்போது சாத்திவைக்கப்பட்டிருக்கும் அர்த்த மண்டபக் கதவுகள் இரண்டும் திறந்து அந்த ஆயிரங்கண் மாரியம்மனின் காட்சி கோவிலைச் சுற்றிக் கூடி நிற்கும் மக்களுக்குக் கிட்டும்  

#### தீச்சட்டி
பக்தர்கள் விரதம் இருந்து **25, 51,101** வகைத் தீச்சட்டிகள் எடுத்தும், அலகு குத்தியும், பொம்மை செலுத்தியும் நேர்த்தி கடன் செலுத்துவர்.  

#### பூக்குழி
மாலையில் கோவில் முன்பு இரண்டு ஆள் உயரத்துக்கு அடுக்கப்பட்ட பல டன் விறகுகள் தீ மூட்டப்படும். அம்மனுக்கு நேர்ந்துகொண்ட பக்தர்கள் இப்பூக்குழியில் இறங்கி நடப்பர். பூக்குழிக்கு நான்கு பக்கங்களிலும் எல்லைக்கோடாகப் போட்டுவைத்திருக்கும் மல்லிகைச் சரங்கள், தீ அனலால் வாடாமல், கருகாமல் இருக்கும். அம்மன் பூக்குழி நிகழ்வுக்குப் பின்பே அம்மல்லிகைச் சரங்கள் வாடும்.  

#### தேரோட்டம்
பத்தாம்நாள் விழாவில் அம்மன் வீதியுலா நிகழ்வு நடைபெறும். அப்போது பக்தர்கள் வடம்பிடித்து தேர் இழுப்பர். பதினொன்றாம் நாள் பூப் பல்லக்கு நிகழ்ச்சியும் வாண வேடிக்கையும் முளைப்பாரியும் நடைபெறும்.
# மக்னீசியம் பைகார்பனேட்டு



**மக்னீசியம் பைகார்பனேட்டு** *(Magnesium bicarbonate)* என்பது Mg(HCO<sub>3</sub>)<sub>2</sub>, என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மக்னீசியம் ஐதரசன்கார்பனேட்டு என்ற பெயராலும் அழைக்கப்படும் இச்சேர்மம் மக்னீசியத்தின் பைகார்பனேட்டு வகை உப்பாகும். மக்னீசியம் ஐதராக்சைடும் (மக்னீசியம் பால்) நீர்த்த கார்போனிக் அமிலமும் (சோடா நீர்) வினைபுரிந்து மக்னீசியம் பைகார்பனேட்டு உருவாகிறது.  
மக்னீசியம் பைகார்பனேட்டு நீர்த்த கரைசலாகவே காணப்படுகிறது. இதனை உற்பத்தி செய்வதற்கு மக்னீசியம் ஐதராக்சைடின் தொங்கல் கரைசலை அழுத்த கார்பனீராக்சைடுடன் சேர்த்து சூடுபடுத்துவதால் மக்னீசியம் பைகார்பனேட்டு கரைசல் உருவாகிறது :  

::Mg(OH)<sub>2</sub> + 2 CO<sub>2</sub> → Mg(HCO<sub>3</sub>)<sub>2</sub>.  

இதன் விளைவாக விளையும் கரைசலை உலர்த்துவதால் மெக்னீசியம் பைகார்பனேட் சிதைவடைந்து மெக்னீசியம் கார்பனேட்டும் கார்பன் டை ஆக்சைடும், நீரும் விளைகின்றன.  

::Mg<sup>2+</sup> + 2 HCO<sub>3</sub><sup>−</sup> → MgCO<sub>3</sub> + CO<sub>2</sub> + H<sub>2</sub>O
# தலைகீழ் விகித விதி

**தலைகீழ் விகித விதி** (*Law of reciprocal proportions*) என்பது சமான விகித விதி அல்லது நிலையான விகித விதி  இது வேதிக்கூடுகை தொடர்பான அடிப்படை விகிதவியல் விதிகளுள் ஒன்றாகும்.  வெவ்வேறு தனிமங்கள் ஈடுபடும் ஒரு வேதிவினையில் எந்த விகிதத்தில் தனிமங்கள் கூடுகின்றன என்பதைத் தொடர்புபடுத்துகிறது.  இந்த விதியானது செர்மியாசு ரிச்டர் என்பவரால் 1971 ஆம் ஆண்டு உருவாக்கப்பட்டது.  

இந்த விதியின் எளிய வடிவமானது பின்வருமாறு:  

: ஒரு தனிமம் A யானது தனிமம் B மற்றும் தனிமம் C உடன் வினைபுரிவதாகக் கொள்வோம். தனிமம் B மற்றும் C ஆகியவை தங்களுக்குள் இணைவதாகவும் கொள்வோம். தனிமங்கள்  B மற்றும் C ஆகியவை தங்களுக்குள் இணையக்கூடிய எடை விகிதமானது, A என்ற தனிமத்துடன் தனித்தனியாக B மற்றும் C  ஆகியவை இணையக்கூடிய விகிதத்துடன் எளிய தொடர்பில் உள்ளன.  

: உதாரணமாக, 1 கிராம் சாடியம் (Na = A)  1.54 கிராம்  குளோரின் (Cl = B) அல்லது 5.52 கிராம்  அயோடின் (I = C) ஆகியவற்றுடன் தனித்தனியாக வினைபுரிவதாகக் கொள்வோம்.  (இந்த விகிதங்கள் நவீன மூலக்கூறு வாயப்பாடுகளான  NaCl மற்றும் NaI ஆகியவற்றோடு தொடர்புடையவை). குளோரின் மற்றும் அயோடின்  ஆகியவற்றின் விகிதமானது 5.52/1.54 = 3.58 ஆகும். இதே போன்று 1 கிராம் குளோரின் 1.19 கி அயோடினுடன் வினைபுரிகிறது. 1.19 என்ற இந்த விகிதமானது இந்த விதிக்கு உட்பட்டே அமைகிறது. அதாவது  3.58 இன் 1/3 பங்கு என்ற எளிய விகிதமாக இது உள்ளது. (இந்த விகிதமானது  அயோடின் முக்குளோரைடு சேர்மத்தின் ICl<sub>3</sub>  என்ற  மூலக்கூறு  வாய்ப்பாட்டோடு தொடர்புைடயது) இதே போன்று ஐதரசன், கார்பன் மற்றும் ஆக்சிசன் போன்ற தனிமங்கள் தலைகீழ் விகித விதிக்கு உட்படுகின்றன.  

இந்த விதியை ஒப்புக்கொண்டமை தனிமங்களின் அட்டவணையில்  சமான நிறைக்கான ஒரு  கலம் ஒதுக்கப்பட வேண்டியதன் அவசியத்தை உணர்த்தியது. 19 ஆம் நுாற்றாண்டில் சமான நிறைகள் வேதியியலாளர்களால் பரவலாகப் பயன்படுத்தப்பட்டன.  

வேதிக்கூடுகை தொடர்பான மற்ற விதிகளாக, அறுதி விகிதசம விதி மற்றும் மடங்கு விகித விதி ஆகியவை உள்ளன. அறுதி விகிதசம விதியானது தனிமங்கள் A மற்றும் B கூடி எந்த ஒரு சேர்மம் உருவானாலும், அந்தச் சேர்மங்களில் தனிமங்கள் A மற்றும் B இவற்றுக்கிடையேயான குறிப்பிட்ட  நிலையான விகிதத்தைப் பற்றிக் குறிப்பிடுகிறது. மடங்கு விகித விதியானது தனிமங்கள் A மற்றும் B  கூடி  உருவான  வெவ்வேறு  சேர்மங்களுக்கிடையே உள்ள விகிதவியல் தொடர்பை விவரிக்கிறது.  

## வரலாறு
தலைகீழ் விகித விதியானது, அமிலங்களை உலோகங்கள் நடுநிைலப்படுத்தும் வினைகளில் உலோகங்கள் மற்றும் அமிலங்களுக்கிடையேயான விகிதம் தொடர்பான ஆய்வுகளின் அடிப்படையில் ரிச்டரால் உருவாக்கப்பட்டது. 19 ஆம் நுாற்றாண்டில் இந்த விதியானது பெர்சீலியசால் ஆய்வுக்குட்படுத்தப்பட்டு  இந்த விதியைப் பின்வருமாறு கூறினார்:  

: இரண்டு தனிமங்கள் அல்லது சேர்மங்கள் A மற்றும் B ஆகியவை C மற்றும் D ஆகியவற்றின் மீதான ஒரு நாட்டத்தைக் கொண்டிருந்தால் A உடன் இணையும் C மற்றும் D இவற்றின் அளவுகளின் விகிதங்கள் B உடன் இணையும் C மற்றும் D இவற்றின் அளவுகளின் விகிதங்களுக்கு சமமானதாக இருக்கும்.  

பின்னர் ஜீன் இசுடாசு சோதனைகளுக்கான பிழை வரம்பிற்குள் விகிதவியல் விதிகள் சரியானவை என்று கூறினார்.
# கால்சியம் ஐதராக்சிபாசுப்பேட்டு


**கால்சியம் ஐதராக்சிபாசுப்பேட்டு** *(Calcium hydroxyphosphate)* என்பது Ca<sub>5</sub>(OH)(PO<sub>4</sub>)<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். கால்சியம், ஐதரசன், ஆக்சிசன், பாசுபரசு ஆகிய தனிமங்கள் ஒன்றிணைந்து இச்சேர்மம் உருவாகிறது. கால்சியம் பாசுப்பேட்டு முக்காரம், முக்கார கால்சியம் பாசுப்பேட்டு ஐதராக்சிலபட்டைட்டு போன்ற பெயர்களாலும் இச்சேர்மம் அழைக்கப்படுகிறது  
உடலிலும் ஐதராக்சிலபடைட்டு என்ற பெயர் கொண்ட கனிமமாகவும் இது காணப்படுகிறது.
# கில்மான் சோதனை

**கில்மான் சோதனை**  என்பது (*Gilman test*) கிரிக்னார்டு வினைக்காரணி<nowiki/>கள் மற்றும் ஆர்கனோலித்தியம் காரணிகள் ஆகியவற்றைக் கண்டறிவதற்கான வேதியியல் சோதனையாகும்.  

0.5 மிலி மாதிரியானது, பென்சீன் அல்லது தொலுயீனில் உள்ள மிசுலெரின் கீட்டோனின்  1% கரைசலுடன் சேர்க்கப்படுகிறது. இந்தக் கரைசலுடன் 1 மிலி நீரானது  நீராற்பகுத்தலுக்காகச் சேர்க்கப்படுகிறது. பிறகு பல சொட்டுகள் பனிக்கட்டிையை ஒத்த அசிட்டிக் அமிலத்தில் உள்ள 0.2% அயோடின் கரைசலானது சேர்க்கப்படுகிறது. இதன் விளைவாக உருவாகும் கரைசலின் நிறமானது பசுமை கலந்த நீல நிறமாக மாறினால் சோதிக்கப்பட வேண்டிய மாதிரியானது கரிம உலோக வேதிப்பொருளைக் கொண்டிருக்கும்.
# 1567 இல் இந்தியா

**1569 இல் இந்தியாவில் நடந்த நிகழ்வுகள்**.  

## நிகழ்வுகள்
- சித்தோர்கார் கோட்டை - அக்டோபர் இறுதியில் வரை. சித்தூர் கோட்டையும், சித்தூர் நகரமும் இராசபுத்திரர்களின் பெரும் விழா எனப்படும் கூட்டுத் தீக்குளிப்பு விழாவிற்கு பெயர் பெற்றது. இராஜஸ்தான் மாநிலத்தின் ஆறு மலைக் கோட்டைகளான ஆம்பர் கோட்டை, சித்தூர் கோட்டை, காக்ரோன் கோட்டை, ஜெய்சல்மேர் கோட்டை, கும்பல்கர்க் கோட்டை மற்றும் ரந்தம்பூர் கோட்டைகள் உலகப் பாரம்பரியக் களங்களில் ஒன்றாக யுனேஸ்கே நிறுவனம் 2013இல் அறிவித்தது.

## பிறப்பு

## மரணங்கள்
- கான்சு- அல்-உம்மல் எனவும் அறியப்படும் இந்திய சுன்னி இசுலாம் அறிஞர், அலி இபின் அப்த்-அல்-மாலிக் அல்-இந்தி இறந்தார்.

## மேலும் காண்க
- இந்திய வரலாற்றில் காலக்கோடு
# பெர்கோபால்டேட்டு

**பெர்கோபால்டேட்டுகள்** *(Percobaltates)* என்பவை ஆக்சிசனேற்ற நிலை +5 என்ற மதிப்பைக் கொண்ட கோபால்ட்டின் வேதிச்சேர்மங்களைக் குறிக்கிறது. கோபால்ட்டின் அதிகபட்ச ஆக்சிசனேற்ற நிலையும் இதுவேயாகும். இவற்றில் மிக எளிய பெர்கோபால்டேட்டாக சோடியம் பெர்கோபால்டேட்டு (Na3CoO4) போன்ற இரட்டை உலோக தொகுதி 1 ஆக்சைடு கருதப்படுகிறது. கோபால்ட்(II,III) ஆக்சைடுடன் சோடியம் ஆக்சைடு சேர்மத்தைச் சேர்த்து வினைபுரியச் செய்வதால் இவற்றைத் தயாரிக்கலாம். இவ்வினையில் ஆக்சிசன் ஆக்சிசனேற்றியாகப் பயன்படுத்தப்படுகிறது.  

: 4 Co<sub>3</sub>O<sub>4</sub> + 18 Na<sub>2</sub>O + 7 O<sub>2</sub> → 12 Na<sub>3</sub>CoO<sub>4</sub>  

பொட்டாசியம் பெர்கோபால்டேட்டு உப்பும் இதே முறையில் தயாரிக்கப்படுகிறது. கோபால்ட்(V) இவ்வுப்பில் உள்ளது என்பதை இவ்வுப்பின் காந்த இயக்கம் உறுதிசெய்கிறது  

கரிம உலோக Co(V) அணைவுகள் பலவும் உருவாவதாகவும் அறியப்படுகிறது.
# 1596 இல் இந்தியா

<span>**1596 இல் இந்தியாவில் **நடந்த நிகழ்வுகள்</span>.  

## நிகழ்வுகள்
- போர்த்துகீசியா்களால்மும்பையின் தாதரில், ‘இரட்சிப்பின் அன்னை தேவாலயம்’ அல்லது போர்த்துகீசிய தேவாலயம் நிறுவப்பட்டது.

## பிறப்பு
- இந்தி இலக்கியத்தின் ‘சங்கராச்சாரியார்’ என்று போற்றப்படும், கவிஞரும் மற்றும் சமூக சீர்திருத்தவாதியுமான சுந்தா் தாஸ் பிறந்தார்.

## இறப்புகள்
- எழுத்தாளரும் மற்றும் கவிஞருமான மாதவதேவ், பீலா சாத்ராவில் இறந்தார். (பிறப்பு 1489)
# 1570 இல் இந்தியா

**1570 இல் இந்தியாவில் நடந்த நிகழ்வுகள்**.  

## நிகழ்வுகள்

## பிறப்பு
- செங்கி நம்ஜியால் என்ற நம்ஜியால் வம்சம் மன்னன் லடாக்கில் பிறந்தார். (1642 இறப்பு)

## மரணங்கள்
- ரணபாய் என்பவர் போா்விரா் மற்றும் ஒரு இந்து ஆன்மீக கவிஞர் (பிறந்த 1504)

## மேலும் காண்க
- இந்திய வரலாற்றின் காலக்கோடு
# இரயில்வே பணியாளர் குடியிருப்பு, பொன்மலை



**பொன்மலை இரயில்வே பணியாளர் குடியிருப்பு** (Railway Colony, Golden Rock) என்பது தமிழ்நாட்டின், திருச்சிராப்பள்ளியின், பொன்மலையில் இரயில்வே பணிமனையில் பணிபுரியும் பணியாளர்களுக்காக உள்ள ஒரு குடியிருப்பு ஆகும்.  
## வரலாறு
நாகப்பட்டினத்தில் செயல்பட்டுவந்த ரயில்வே பணிமனையானது 1926 இல் திருச்சி பொன்மலைக்கு மாற்றப்பட்டது. அப்போது, இங்கு 11 லட்சத்து 12 ஆயிரத்து 460 சதுர அடியில், ரயில்வே பணியாளர் குடியிருப்பு ஆங்கிலேயரால் உருவாக்கப்பட்டது. ஏறக்குறைய நான்காயிரம் வீடுகளுடன் உருவாக்கப்பட்ட இந்த நகரத்தில், பணியாளர்களின் பதவிக்கேற்ப வீடுகள் ஒதுக்கப்பட்டன. இதற்கான 8 வகையான வீடுகள் இங்கு கட்டப்பட்டன. அனைத்து வீடுகளுக்கும் புதைச் சாக்கடை, குடிநீர் குழாய் வசதிகளுடன் பூமிக்கடியில் செல்லும் கம்பிவழியாக மின்சாரமும் வழங்கப்பட்டது. எட்டு வகை குடியிருப்புக்கும் தனித்தனியாக பூங்கா, சிறிய விளையாட்டு திடல், தொடக்கப் பள்ளிகள் அமைக்கப்பட்டன.  

தொடக்கப் பள்ளிகள் தவிர, ஆங்கிலம் மற்றும் தமிழ் வழியில் படிக்க இந்தக் குடியிருப்புக்குள் இரண்டு மேல் நிலைப் பள்ளிகளும் அமைக்கப்பட்டன. குடியிருப்பின் நடுவில் வாரச்சந்தைக்கு இடம் விடப்பட்டு ஞாயிற்றுக் கிழமைகளில் சந்தை கூடியது. பிள்ளைகள் விளையாட இரண்டு பெரிய மைதானங்களும் உண்டு. கலை நிகழ்ச்சிகளுக்காக, நடன அரங்கமும் நாடக அரங்கமும் செயற்கை நீருற்றுகளுடன் அமைக்கப்பட்டன. நாடக அரங்கம் பின்னர் திரையரங்கமாக மாறியது. இரண்டு அரங்கங்களுமே இப்போது செயல்படவில்லை. இவற்றின் ஒரு பகுதியில் படிப்பகம் மற்றும் உடற்பயிற்சிக் கூடங்கள் மட்டும் இயங்கி வருகின்றன தற்சமயம் இங்கு 750 வீடுகள் மட்டுமே ஓரளவுக்கு நல்ல நிலையில் உள்ளன. மற்றவீடுகள் சேதமடைந்த நிலையில் உள்ளன.
# மார்த்தா குட்வே

**மார்த்தா குட்வே** *(Martha Goodway)* என்பவர் ஓர் அமெரிக்க உலோகவியலாளர் ஆவார். பாரம்பரிய உலோகவியல் தொழிநுட்பங்களான வெட்டியெடுத்தல், உருக்கிப் பிரித்தல், உலோக வேலைகள் ஆகியனவற்றுடன் தொடர்பு கொண்ட தொல்லுலோகவியல் துறையில் இவர் நிபுணர் ஆவார். வரலாற்றுச் சிறப்பு மிக்க முற்கால இசைக்கருவிகளை உலோகக் கம்பிகளால் இசைப்பதில் வல்லுநராகவும் இருந்தார்.  

## தொடக்ககால வாழ்வும் கல்வியும்

ஐக்கிய அமெரிக்க மாநிலங்களில் ஒன்றான மாசச்சூசெட்சுவின் ரோசுலிண்டேல் குடியிருப்பில் குட்வே பிறந்தார். 1952 இல் ரோசுலிண்டேல் உயர்நிலைப் பள்ளியில் இவர் கல்வி கற்றார். பின்னர் மாசச்சூசெட்சு தொழில்நுட்பக் கல்வி நிறுவனத்தில் பொது பொறியியலில் 1957 இல் பட்டம் பெற்றார். இத்தொழில் நுட்பக்கல்வி நிறுவனத்தில் அந்த ஆண்டில் பட்டம் பெற்ற 19 பெண்களில் இவரும் ஒருவராவார்.  

## தொழில்

கல்லூரி வாழ்க்கைக்குப் பின்னர் இவர் பாதுகாப்பு விஞ்ஞானத்தில் அக்கறை காட்டினார், போசுடனில் உள்ள பொருள்கள் பாதுகாப்பு மற்றும் அறிவியல் ஆராய்ச்சி ஆய்வகத்தில் வில்லியம் யங்ஙுடன் சேர்ந்து படித்தார். யங்ஙின் தொடர்புகளால் இசுமித்சோனியன் நிறுவனத்திற்காக பாதுகாப்பு ஆலோசக ஆய்வகத்தில் ஒரு உலோகவியலாளராக பணியாற்றினார். அந்தப் பணியிலிருந்த போது பலவிதமான வரலாற்று கலைப்பொருட்களான நீர்புகா கிரேக்கக் கப்பல்கள், எட்ருசிகான் கண்ணாடிகள், 18 ஆம் நூற்றாண்டைச் சேர்ந்த செருமனியின் கம்பி அணிகலன்கள், விமானத்தைக் கண்டறிந்து முதல் வான்பயணம் பேற்கொண்ட ரைட் சகோதரர்களின் சுழலுறை ஆகியவற்றை ஆய்வு செய்தார். சுதந்திரச்சிலையை மறுசீரமைப்பு செய்வதற்கான கலந்தாய்வுகளில் ஈடுபட்டார்.  

வரலாற்று இசைக் கருவிகளில், குறிப்பாக கம்பிக் கருவிகளில் உள்ள உலோகங்களைப் பயன்படுத்துவதில் குட்வே ஆர்வத்தைக் காட்டினார் . மேலும் 1987 ஆம் ஆண்டு இந்த தலைப்பில் இணை ஆசிரியராக ஒரு புத்தகமும் எழுதியுள்ளார் .  

குட்வே தற்போது இசுமித்சோனியன் அருங்காட்சியக பாதுகாப்புக்கழகத்தில் மாண்புடன் ஓய்வு பெற்ற தொல்லுலோகவியலாளர் என்ற பட்டத்தைப் பெற்றவராக உள்ளார் .
# 1572-இல் இந்தியா



**1572-இல் இந்தியாவில் நடந்த நிகழ்வுகள்**:  

## நிகழ்வுகள்
- அக்பர் குஜராத்தை வென்று தன் பேரரசுடன் இணைத்தாா்.  முகலாய தலைநகரை பாதேர் சிக்ரிக்கு மாற்றினாா்.

## பிறப்பு

## மரணங்கள்
- பிப்ரவரி 28 – மாா்வாாின் அரசனும் மேலும் உதய்பூர் நகரத்தை நிா்மாணித்தவருமான மகாராஜா உதய சிங் (1522 இல் பிறப்பு).

## மேலும் காண்க
- இந்திய வரலாற்றின் காலக்கோடு
# 1573 இல் இந்தியா

**1573 இல் இந்தியாவில் நடந்த நிகழ்வுகள்**.  

## நிகழ்வுகள்
- சிதி சையது மசூதி, குஜராத் சுல்தானகம் இருந்த கடைசி ஆண்டில் அகமதாபாத்தில் கட்டப்பட்டது.

## பிறப்பு
- மே 13 - 'உலக எஜமானி' என்று பொருள்படும். முகலாய பேரரசின் பேரரசியாகவும் முகலாய பேரரசர் ஜஹாங்கிரின் மனைவியாகவும், இவரது வாரிசான ஐந்தாவது முகலாய பேரரசர் ஷாஜகானின் தாயாகவும் இருந்த ஜகத் கோசைன் என்கிற தாஜ் பீபீ பில்கிஸ் மாகானி பிறந்தார். (1619 இல் இறந்தார்)
# டையலின்


டையலின் என்பது ஒரு நொதி. ஆல்பா அமைலேஸ் என்ற நொதியே டையலின். இத மனித மற்றும் சில விலங்குகளின் உமிழ்நீரில் உள்ள ஒரு பகுதிப்பொருள். இது உணவு செரிமானத்திற்கு பெரும் பங்கு வகிக்கிறது. டையலின் பொதுவாக ஸ்டார்ச் மற்றும் கிளைக்கோஜன் செரிமானத்தை நம் வாய் பகுதியிலேயே நடக்க உதவுகிறது. ஸ்டார்ச்சை மால்டோசாகவும் டெக்ஸ்ட்ரினாகவும் மாற்றுகிறது. 30% ஸ்டார்சை மால்டோசாக மாற்ற டையலின் உதவுகிறது.
# 1574 இல் இந்தியா


**1574 இல் இந்தியாவில் நடந்த நிகழ்வுகள்**.  

## நிகழ்வுகள்
- பிஹரி மால் எனப்படும் இராஜா பர்மால் 1548 இல் ஆம்பர் எனப்படும் ஜெய்பூர் இராச்சியத்தில் ஆட்சி அமைத்தார்.

## பிறப்பு

## மரணங்கள்
- ஜனவரி 27 –ஆம்பாின் ஆட்சியாளா், கச்வாக குலத்தைச் சேர்ந்த இராஜா பர்மால், மரணம் (1491 பிறப்பு)
- செப்டம்பர் 1 – குரு அமர் தாஸ், 3 வது சீக்கிய குரு

## மேலும் காண்க
- இந்திய வரலாற்றில் காலக்கோடு
# நிலவு மறைப்பு, ஆகத்து 7, 2017


**பகுதி நிலவு மறைப்பு** ஒன்று ஆகத்து 07அல்லது 08, 2017 இல் இடம்பெற்றது. 2017 ஆம் வருடத்தில் ஏற்பட்ட இரண்டு சந்திர கிரகணங்களில் இதுவும் ஒன்றாகும். நிலவு, புவி கருநிழல் காரணமாக சிறிதளவு மறைக்கப்பட்டதாகவே கிரகணத்தின் உச்சத்தின் போது காணப்படும்.  

## காணப்பட்ட தன்மையும் தோற்றமும்
கிழக்கு ஐரோப்பா, ஆசியா, ஆபிரிக்கா மற்றும் அவுத்திரேலியா ஆகிய பிரதேசங்களில் இக் கிரகணம் காணப்பட்டது.  

## படத்தொகுப்பு
# சௌகன் சமவெளி



**சௌகன்** (*Chaugan*) என்பது சமவெளிகளுக்காக இமாச்சலப் பிரதேசத்தில் பயன்படுத்தப்படும் ஒரு சொல் ஆகும் . இமாச்சல பிரதேசத்தின் சௌகன் சமவெளி சம்பா மாவட்டத்தில் சுஜன்பூரிலும் ஜெய்சிங்பூரிலும் அமைந்துள்ளது .  

## சௌகன்-அமைவிடம்
சுஜன்பூர் திகிராவில் அமைந்துள்ள சௌகன் இந்தியாவின் இமாச்சலப் பிரதேசத்தின் மிகப்பெரிய பகுதியாகும். சுஜன்பூர் திகிராவின் அரசராக இருந்த ராஜா சஞ்சார் சாத் என்பவரின் காலத்தில் அது இருந்தது. சௌகனிலிருந்து சுமார் 1/2 கி.மீ தூரத்தில் சஞ்சார் சந்த் கோட்டை அமைந்துள்ளது.  

## சௌகன் (விளையாட்டு)
மத்திய கிழக்கில், சௌகன் என்பது பந்து, கோல்ஃப், போலோ உள்ள ஒரு விளையாட்டு ஆகும். இது ஒரு பந்து, குதிரைகள், மற்றும் குச்சிகளை (கில்லி) உள்ளடக்கியது. இந்த சொல்லுக்கு "நான்கு மூலைகள்" என்றும் பொருள் கொள்ளலாம். இப்பொருளில் இது விளையாட்டுத் திடலைக் குறிப்பிடும். முகமது கோரியின் தில்லிச் சுல்தானகத்தின் பொதுப்பொறுப்பாளராக இருந்த குத் -புதின் -ஐபக் என்பவர் சௌகன் விளையாடுகையில் அவரது குதிரையிலிருந்து வீழ்ந்ததன் விளைவாக இறந்தார் என்பது குறிப்பிடத்தக்கது .
# சோடியம் மக்னீசியம் சல்பேட்டு

**சோடியம் மக்னீசியம் சல்பேட்டு** *(Sodium magnesium sulphate)* என்பது சோடியம் மற்றும் மக்னீசியம் தனிமங்களின் ஓர் இரட்டை சல்பேட்டு ஆகும். வெவ்வேறு விகிதவியல் அளவுகளில் பலவகையான நீரேற்று சேர்மங்கள் வெவ்வேறு படிகக் கட்டமைப்புகளில் எண்ணற்று காணப்படுவதாக அறியப்படுகிறது. இவற்றுள் பல கனிமங்களும் உள்ளடங்கியுள்ளன.  

- பிளோடைட்டு அல்லது பிளோயடைட்டு சோடியம் மக்னீசியம் சல்பேட்டு டெட்ரா ஐதரேட்டு Na<sub>2</sub>Mg(SO<sub>4</sub>)<sub>2</sub>•4H<sub>2</sub>O

- டைசோடியம் மக்னீசியம் டைசல்பேட்டு டெக்கா ஐதரேட்டு Na<sub>2</sub>Mg(SO<sub>4</sub>)<sub>2</sub>•10H<sub>2</sub>O

- டைசோடியம் மக்னீசியம் டைசல்பேட்டு எக்சாடெக்கா ஐதரேட்டு Na<sub>2</sub>Mg(SO<sub>4</sub>)<sub>2</sub>•16H<sub>2</sub>O

- கோனையட்டு Na<sub>2</sub>Mg(SO<sub>4</sub>)<sub>2</sub>•5H<sub>2</sub>O

- லோவையட்டு Na<sub>12</sub>Mg<sub>7</sub>(SO<sub>4</sub>)<sub>13</sub>•15H<sub>2</sub>O.

- வேந்தோபைட்டு Na<sub>6</sub>Mg(SO<sub>4</sub>)<sub>4</sub>

சல்பேட்டுடன் கூடுதலாக பிற எதிர்மின் அயனிகள் கொண்டவை:  

- Na<sub>2</sub>Mg<sub>3</sub>(OH)<sub>2</sub>(SO<sub>4</sub>)<sub>4</sub>•4H<sub>2</sub>O

- டிகைட்டு எக்சா-சோடியம் டைமக்னீசியம் சல்பேட்டு டெட்ரா-கார்பனேட்டு Na<sub>6</sub>Mg<sub>2</sub>SO<sub>4</sub>(CO<sub>3</sub>)<sub>4</sub>

- உக்லோன்சுகோவைட்டு NaMgSO<sub>4</sub>F•2H<sub>2</sub>O
# உக்லோன்சுகோவைட்டு



**உக்லோன்சுகோவைட்டு** *(Uklonskovite)* என்பது சிலி, இத்தாலி, உசுபெக்கித்தான் நாடுகளில் காணப்படும் (Na Mg(S O4)F) என்ற வேதியியல் வாய்ப்பாட்டு கொண்ட ஒரு நிறமற்ற ஒற்றைச் சரிவு கனிமமாகும். உசுபெக்கித்தான் நாட்டைச் சேர்ந்த அறிவியல் கழகத்தின் கனிமவியலாளர் அலெக்சாண்டர் செர்கிவிச் உக்லோன்சுகி கண்டுபிடித்ததால் இக்கனிமத்திற்கு உக்லோன்சுகோவைட்டு எனப் பெயர் சூட்டப்பட்டுள்ளது. உசுபெக்கித்தானின் குசுகனாடௌ உப்புப் படிவுகளில் அமு தாரியா ஆற்றின் தாழ்வான பகுதிகள் கரகல்பக்சுதான் குடியரசு போன்ற இடங்களில் இவ்வகை கனிமப் படிவுகள் கிடைக்கின்றன
# டையாக்சேன் டெட்ராகீட்டோன்



**டையாக்சேன் டெட்ராகீட்டோன்** *(Dioxane tetraketone)* என்பது C<sub>4</sub>O<sub>6</sub> என்ற மூலக்கூற்று வாய்ப்பாடு கொண்ட ஒரு கரிமவேதியியல் சேர்மமாகும். 1,4-டையாக்சேன்-2,3,5,6-டெட்ரோன் என்ற பெயராலும் இச்சேர்மம் அழைக்கப்படுகிறது. ஆக்சோ கார்பன் வகை சேர்மமான இச்சேர்மம் டையக்சேனின் நான்மடி கீட்டோனாகப் பார்க்கப்படுகிறது. மேலும், ஆக்சிரேண்டையோனின் வளைய இருபடியாகவும், கருத்தியலாக ஆக்சாலிக் அமிலத்தின் நீரிலியாகவும் கூட இதைப் பார்க்கிறார்கள்.  

1998 ஆம் ஆண்டில் பாலோ சிட்ராசோலினியும் பிறரும் தொகுப்பு முறையில் இதைத் தயாரித்தனர். இதற்காக ஆக்சாலில் குளோரைடு அல்லது ஆக்சாலில் புரோமைடுடன் வெள்ளி ஆக்சலேட்டும் டையெத்தில் ஈதரும் சேர்த்து -15° செல்சியசு வெப்பநிலையில் வினைபுரியச் செய்தனர். தொடர்ந்து உருவாகும் கரைசலை தாழ்வெப்பநிலை மற்றும் அழுத்தத்தில் ஆவியாக்கி தயாரித்தனர். இச்சேர்மம் ஈதர் மற்றும் டிரைகுளோரோமெத்தேனில் கரைக்கப்பட்டு −30 °செல்சியசு வெப்பநிலையில் உள்ளபோது நிலைத்தன்மையுடன் உள்ளது. ஆனால் 0 °செல்சியசு வெப்பநிலையில் 1:1 விகிதத்தில் கார்பனீராக்சைடு, கார்பனோராக்சைடுகளாகச் சிதைவடைகிறது. இச்சேர்மத்தின் நிலைத்தன்மையும் உறுதியும் கருத்தியல் முறைகளில் ஆய்வு செய்யப்பட்டன.
# சோசப் இடமருகு

**சோசப் இடமருகு** (*Joseph Edamaruku*, 7 செப்டம்பர் 1934-29 சூன் 2006) கேரளா மாநிலத்தைச் சேர்ந்த இதழாளரும் புரட்சிகர இறைமறுப்பாளரும் ஆவார். ”கேரளசப்தம்” என்ற இதழின் டெல்லி பிரிவின் ஆசிரியராக இருபது ஆண்டுகள் பணியாற்றினார். ”தேரலி” என்ற மலையாள இதழின் நிறுவன ஆசிரியராவார்.  

1995 ஆம் ஆண்டு முதல் 2005 ஆம் ஆண்டு வரை இந்திய பகுத்தறிவாளர் கழகத்தின் தலைவராக இருந்தார். பகுத்தறிவாளராக, இறைமறுப்பாளராக பல்வேறு மதம், தத்துவம் சார்ந்த 170க்கும் மேற்பட்ட நூல்களை எழுதியுள்ளார். ”த டைம் தேட் ரைசிடு தி டெம்பசுடு” (The Time that Raised the Tempest) என்ற இவரது தன் வரலாற்று நூல் கேரள அரசின் இலக்கிய விருதினைப் பெற்றுள்ளது. ஆபிரகாம் கோவூரின் புத்தகங்களை மலையாளத்தில் மொழிபெயர்த்து வெளியிட்டுள்ளார். இவரது மகன் சானல் இடமருகு, பன்னாட்டு பகுத்தறிவாளர் கழகத்தின் தலைவராக உள்ளார்.  

## வெளியிணைப்புகள்
- Indian Atheist Publishers
- Obituary at www.dnaindia.com
- Obituary at www.newkerala.com
- Stauch Rationalist - The Hindu
# 1577 இல் இந்தியா

**1577 இல் இந்தியாவில் நடந்த நிகழ்வுகள்**.  

## நிகழ்வுகள்
- பாட்னா ராஜ்யத்தின் ஆட்சியாளா் நரசிங் தேவின் ஆட்சி முடிவுக்கு வந்தது.(1570 இல் தொடக்கம்)
- பாட்னா ராஜ்யத்தில் ராஜா அமீா் தேவின் ஆட்சி தாெடங்கியது. (வரை தொடர்கிறது 1581)

## பிறப்பு

## மரணங்கள்

## மேலும் காண்க
- இந்திய வரலாற்றின் காலக்கோடு
# திவ்ய பாரதி (இயக்குநர்)

**திவ்ய பாரதி** தமிழகத்தைச் சேர்ந்த சமூக - அரசியல் செயற்பாட்டாளர் ஆவர். கக்கூஸ் என்னும் ஆவணப்படத்தினை இயக்கியதின் மூலம் பரவலாக அறியப்படுகிறார். இந்த ஆவணப்படத்தில் மனிதக்கழிவுகளை மனிதர்களே அள்ளும் துப்புரவு தொழிலாளர்களின் அவல நிலையை எடுத்துச் சொல்லியிருந்தார். இந்தப் படத்தை வெளியிடக் கூடாது என்று காவல்துறை தடைவிதித்து இருந்தது. தடையை மீறி படத்தை வெளியிடுவோம் என்று திவ்ய பாரதி தெரிவித்து இருந்தார். யூடியூபில் படம் பதிவேற்றப்பட்டது.  

2009 ஆம் ஆண்டு சட்டக்கல்லூரி மாணவியாக இருந்தபோது போராட்டத்தில் ஈடுபட்டதாக திவ்ய‌ பாரதி மீது வழக்குப்பதிவு செய்யப்பட்டது. இந்த வழக்கில் 8 ஆண்டுகளுக்கு பிறகு மாணவி திவ்ய பாரதி கைது செய்யப்பட்டார். மதுரை மாவட்ட நீதிமன்றம் நிபந்தனை ஜாமீன் வழங்கியது.  

## தனிப்பட்ட வாழ்க்கை
1991 - ஆம் ஆண்டு மார்ச் மாதம் மதுரையில் பிறந்தவர்.  

- News Immediate செய்தி
- புதிய தலைமுறை செய்தி
# கே. என். எழுத்தச்சன்

**கே.என். எழுத்தச்சன்** (*K.N. Ezhuthachan*, 21 மே, 1911-28 அக்டோபர், 1981) இந்திய எழுத்தாளரும், மலையாள இலக்கியவாதியும் ஆவார். இவர் தமது சமசுகிருதக் கவிதை நூலான 'கேரளயுதயம்'க்கு சாகித்திய அகாதமி விருது பெற்றார். 1981-ஆம் ஆண்டு அக்டோபர் 28-ஆம் தேதி கோழிக்கோடு பல்கலைக்கழகத்தில் உரையாற்றும்போது மரணித்தார்.  

## இளமைப் பருவம்

கேரள மாநிலத்தில் பாலக்காடு மாவட்டத்தில் செர்புலச்சேரி என்ற கிராமத்தில் பிறந்தார். இவர் வித்வான் தேர்வினை முடித்தபிறகு ஆசிரியப் பணியைத் தொடங்கினார். சிறிதுகாலம் மும்பையில் எழுத்தராகவும் சுருக்கெழுத்தராகவும் பணியாற்றினார். பின்னர் மலையாளம், சமசுகிருதம் மற்றும் ஆங்கிலத்தில் முதுகலைப் பட்டம் பெற்றார். 1953 இல் சென்னைப் பல்கலைக்கழகத்தில் விரிவுரையாளராகப் பணியாற்றிக்கொண்டு அங்கேயே முனைவர் பட்ட ஆய்வும் செய்தார். முனைவர் பட்டம் பெற்றபிறகு கோழிக்கோடு பல்கலைக்கழகத்தில் விரியுரையாளராகப் பணியில் சேர்ந்தார். மேலும், இவர் கேரள மாநில மொழிகள் மையத்தில் மூத்த ஆய்வு அதிகாரியாகவும், திராவிட மொழியியல் மையத்தில் ஆய்வாளராகவும், கோழிக்கோடு பல்கலைக்கழகத்தில் வருகைப் பேராசிரியராகவும் பணியாற்றினார்.  

## இலக்கியப் பணி
இவர் மலையாளத்தில் சிறுகதைகள், கவிதைகள், கட்டுரைகள் என பல நூல்களை இயற்றியுள்ளார். இவர் மலையாள இலக்கணத் தொகுப்பான மலையாள இலக்கணக் கருத்தியல் வரலாறு என்ற நூலை வெளியிட்டுள்ளார்.  

## எழுதிய நூல்கள்
### சிறுகதைகள்
- கதமாலிகா
- கதபூசனம்
- கதமஞ்சுசா

### கவிதைகள்
- குசுமோபகாரம்
- பிரதிசுனா
- கேரளாயுதயம் மகாகாவியம்

### கட்டுரைகள்
- இலையும் வேரும்
- கதிர்குலா
- உழுத நிலங்கள்
- எழிலம்பலா
- கிரணங்கள்
- தீபமாலா

### மொழிபெயர்ப்புகள்
- குறுந்தொகை
- கவிதைக்கொரு சதுகரனம்
- வேணிசம்கரம்
# 1580 இல் இந்தியா

<span>**1580 இல் இந்தியாவில் **நடந்த நிகழ்வுகள்</span>.  

## நிகழ்வுகள்
- முதலாம் அலி அடில் ஷா              இறப்பிற்கு பிறகு, பிஜப்பூர் சுல்தானியத்திற்கு இரண்டாம் இப்ராஹிம் அடில் ஷா என்பவர் ஆட்சிக்கு வந்தாா்.
- குதுப் ஷாஹி வம்சத்தின் ஐந்தாவது சுல்தானாக முகமது குலி குதுப் ஷா ஆட்சிக்கு வந்தாா்.

## இறப்பு

## மரணங்கள்
- முதலாம் அடில் ஷா, பிஜப்பூர் சுல்தான்
- கோல்கோண்டா ஆட்சியாளா் இப்ராஹிம் குலி குதுப் ஷா வலி இறந்தார் (1518 இல் பிறப்பு)

## மேலும் காண்க
- இந்திய வரலாற்றின் காலக்கோடு
# டிரையெத்தில் பாசுப்பேட்டு



**டிரையெத்தில் பாசுப்பேட்டு** *(Triethyl phosphate)* என்பது (C<sub>2</sub>H<sub>5</sub>)<sub>3</sub>PO<sub>4</sub>. என்ற மூலக்கூற்று வாய்ப்பாடு கொண்ட ஒரு கரிமச் சேர்மமாகும். இதுவொரு நிறமற்ற நீர்மமாகும். பாசுபாரிக் அமிலம் மற்றும் எத்தனாலின் மூவெசுத்தராக இது வகைப்படுத்தப்படுகிறது. எனவே இதை பாசுபாரிக் அமில டிரையெத்தில் எசுத்தர் என்று அழைக்க இயலும்.  
அசிட்டிக் நீரிலி தயாரிப்பில் தொழில் சார்ந்த வினையூக்கியாக, பலபடி பிசின் சீர்திருத்தியாக, நெகிழியாக்கியாகப் (உதாரணம்:நிறைவுறா பாலியெசுத்தர்) பயன்படுவது இச்சேர்மத்தின் முதன்மையான பயனாகும். சிறிய தொழில்களில் இச்சேர்மம் ஒரு கரைப்பானாகப் பயன்படுகிறது. செல்லுலோசு அசிட்டேட்டு, தீச்சுடர் ஒடுக்கி, பூச்சிக் கொல்லிகள் மற்றும் பிற வேதிப்பொருட்கள் தயாரிப்பில் இடைநிலை விளைபொருள், பெராக்சைடுகளுக்கான நிலைநிறுத்தி, வினைல் பலபடி, நிறைவுறாபாலியெசுத்தர் உள்ளிட்ட நெகிழிகள் மற்றும் இரப்பருக்கான வலிமையூட்டும் முகவர் போன்ற பலவற்றை இதற்கு உதாரணமாகக் கூறலாம்.  
பூச்சிக் கொல்லிகள் தயாரிப்பில் டிரையெத்தில் பாசுப்பேட்டு ஒரு இடைநிலைப் பொருளாகத் தோன்றுகிறது.  

## வரலாறு
19 ஆம் நூற்றாண்டுக்கு முன்னர் பிரெஞ்சு வேதியியலாளர் யீன் லூயிசு லாசாக்னே என்பவரிச்சேர்மத்தைப் பற்றிய ஆய்வுகளை மேற்கொண்டார்.
# எச்டி 10180

ஐரோப்பிய விண்வெளி விஞ்ஞானிகள் **எச்டி 10180** என்ற விண்மீன் குறித்து சிலியில் உள்ள லாசில்லா என்ற இடத்தில் ஆய்வு மேற்கொண்டு வருகின்றனர். அதி நவீன தொழில் நுட்பத்துடன் கூடிய 3.6 மீட்டர் டெலஸ்கோப் உதவியுடன் இந்த ஆராய்ச்சி நடத்தப்பட்டு வருகிறது.  

### 7 கிரகங்களுடன் புதிய சூரிய குடும்பம் கண்டுபிடிப்பு
இந்த நிலையில் எச்.டி. 10180 நட்சத்திரத்தை சுற்றி ஒரு புதிய சூரிய குடும்பத்தை கண்டுபிடித்தனர்.  

அதில் 7 கிரகங்கள் உள்ளன. அவற்றில் 5 கிரகங்கள் மிக தெளிவாக தெரிகின்றன. அதில் ஒன்று சனி கிரகம் போன்ற தோற்றத்தில் உள்ளது. இவை தவிர மிக சிறிய அளவில் வெளி கிரகங்களும் உள்ளன.  
இந்த புதிய சூரிய குடும்பம் பூமியில் இருந்து 127 ஒளி ஆண்டு தூரத்தில் உள்ளது. இது தற்போதுள்ள சூரியக் குடும்பம் போன்றே உள்ளது. அது குறித்து தொடர்ந்து ஆய்வுகள் நடந்து வருவதாக விஞ்ஞானி கிறிஸ்டோபே லோவிஸ் தெரிவித்துள்ளார்.
# ஊராட்சி ஒன்றிய நடுநிலைப் பள்ளி, தேவனூர்



**தேவனூர் ஊராட்சி ஒன்றிய நடுநிலைப் பள்ளி** (*Panchayat Union Middle School Devanur*) இந்தியாவின் தமிழ்நாடு மாநிலம் சேலம் மாவட்டம் எடப்பாடி நகராட்சி கொங்கனாபுரம் ஒன்றியம் தேவனூர் ஊராட்சியில் உள்ள ஒரு பள்ளியாகும். 1971 ஆம் ஆண்டு சூன் மாதம் 12 ஆம் தேதியன்று இப்பள்ளி தொடங்கப்பட்டது.  

## நிர்வாகம்
தமிழ்நாடு அரசின் தொடக்கக்கல்வித்துறையின் கட்டுப்பாட்டில் இப்பள்ளி செயல்படுகிறது. உதவித் தொடக்கக்கல்வி அலுவலர் இப்பள்ளியை நிர்வகிக்கிறார். ஒன்று முதல் எட்டாம் வகுப்பு வரையிலான வகுப்புகளில் இங்கு கல்வி பயிற்றுவிக்கப்படுகிறது.  

## மாணவர்கள் மற்றும் ஆசிரியர்கள்
இப்பள்ளியில் நூற்றுக்கும் மேற்பட்ட மாணவர்கள் கல்வி பயின்று வருகின்றனர். ஒரு தலைமை ஆசிரியர், மூன்று பட்டதாரி ஆசிரியர்கள் மற்றும் மூன்று இடைநிலை ஆசிரியர்கள் பள்ளியில் பணியாற்றி வருகின்றனர்.  

## கற்றல் கற்பித்தல் முறைகள்
ஒன்று முதல் நான்காம் வகுப்பு வரையுள்ள மாணவர்களுக்கு செயல்வழி கற்றல் முறையிலும் ஐந்தாம் வகுப்பு மாணவர்களுக்கு எளிய படைப்பாற்றல் கல்வி முறையிலும் ஆறு முதல் எட்டாம் வகுப்பு மாணவர்களுக்கு படைப்பாற்றல் கல்வி முறையிலும் கற்றல் கற்பித்தல் இப்பள்ளியில் நடைபெறுகிறது. விளையாட்டு வழிக் கல்வி, கணினி வழிக் கல்வி, உடற்கல்வி, சுற்றுச்சூழல் கல்வி மற்றும் நன்னலக் கல்வி கற்பிக்கப்படுகிறது.
# புவியரிமானப் படிவுகள்

**புவியரிமானப் படிவுகள்** *(Terrigenous sediments)* என்பவை நிலப்பரப்புகளில் உள்ள பாறைகள் அரிக்கப்படுவதால் பெறப்பட்ட படிவுகளைக் குறிக்கிறது. அதாவது கடற்பகுதிக்கு எதிரான நிலப்பகுதி சூழலிலிருந்து இப்படிவுகள் உருவாகின்றன . மணல், சேறு, மற்றும் வண்டல் ஆகியனவற்றைக் கொண்டுள்ள இப்படிவுகள் ஆறுகளால் கடலுக்கு அடித்துவரப்படுகின்றன. பொதுவாக இப்பகுதிக்கூறுகள் அனைத்திற்கும் பாறைகளே மூலமாகும். இத்தகைய படிவுகள் கண்டத்திட்டுகளில் மட்டுமே பெரும்பாலும் படிகின்றன .  

எரிமலைகள், பாறைகளின் காலநிலை, காற்று வீசுதலால் பெறப்படும் தூசு, பனியாறுகளால் அரைக்கப்படுபவை மற்றும் பனிப்பாறைகளால் கடத்தப்படும் வண்டல் ஆகியவை இப்படிவுகளுக்கான ஆதார மூலத்தில் அடங்கும்.  

இன்றைய சமுத்திரங்களில் உள்ள குறிப்பிடத்தக்க அளவிலான உப்புக்கு இப்புவி அரிமானப் படிவுகளும் ஒரு காரணமாகும். காலப்போக்கில் ஆறுகள் மேலும் மேலும் கடலுக்கு தாதுக்களைத் தொடர்ந்து கொண்டு செல்கின்றன. இச்செயல்முறையில் நீர் ஆவியாவதால் கனிமங்கள் விட்டு செல்லப்படுகின்றன. உயிரியல் செயல்முறைகளால் குளோரின் மற்றும் சோடியம் தனிமங்கள் நுகரப்படுவதில்லை என்பதால் இந்த இரண்டு தனிமங்களும் கரைந்துள்ள கனிமங்களில் மிகப்பெரிய பகுதியாக இருக்கின்றன .
# அல்லைல்டிரைகுளோரோசிலேன்



**அல்லைல்டிரைகுளோரோசிலேன்** *(Allyltrichlorosilane)* என்பது Cl<sub>3</sub>SiCH<sub>2</sub>CH=CH<sub>2</sub> என்ற மூலக்கூற்று வாய்ப்பாடு கொண்ட ஒரு கரிமசிலிக்கன் சேர்மமாகும். நிறமற்றதாகவும் வெள்ளை நிறங்கொண்டும் காணப்படும் இச்சேர்மம் குறைந்த உருகுநிலையைப் பெற்றுள்ளது .  

அல்லைல் குளோரைடுடன் தாமிரம்-சிலிக்கன் கலப்புலோகத்தைச் சேர்த்து வினைபுரியச் செய்யும் நேரடிச் செயல்முறை அல்லது முல்லர்-ரோச்சோவ் செயல்முறை வழியாக இது தயாரிக்கப்படுகிறது .  

டிரைகுளோர் சிலில் மற்றும் அல்லைல் தொகுதி என்ற இரண்டு தொகுதிகளுடன் ஓர் இருசெயல் சேர்மமாக இது செயல்படுகிறது. SiCl3 தொகுதி பெரும்பாலும் ஆல்ககால் பகுப்பு வினையில் ஈடுபட்டு டிரையால்காக்சியல்லைல்சிலேனைத் தருகிறது. இலூயிசு காரங்கள் முன்னிலையில் இவ்வினையாக்கி ஆல்டிகைடுகளை அல்லைலேற்றம் செய்கிறது.
# டைமெத்தில்டையீத்தாக்சிசிலேன்


**டைமெத்தில்டையீத்தாக்சிசிலேன்** *(Dimethyldiethoxysilane)* என்பது C<sub>6</sub>H<sub>16</sub>O<sub>2</sub>Si என்ற மூலக்கூற்று வாய்ப்பாடு கொண்ட ஒரு கரிமசிலிக்கன் சேர்மமாகும். பாலிடைமெத்தில்சிலாக்சோன் எனப்படும் சிலிக்கோன் பலபடிகளை உருவாக்கும் ஒரு முன்னோடிச் சேர்மமாக இது கருதப்படுகிறது.  

கரிமத்தொகுப்பு வினைகளில் ஐதராக்சில், அமினோ குழுக்களை செயலொடுக்கம் செய்யும் ஒரு பயனுள்ள இடைநிலை சிலேனாக டைமெத்தில்டையீத்தாக்சிசிலேன் பயன்படுகிறது. இந்த சிலைலேற்றப் படிநிலை ஐதராக்சில், அமினோ குழுக்களை செயலொடுக்கம் செய்து பின்னர் அடுத்தடுத்த வினைகளை அனுமதிக்கிறது. செயலொடுக்கம் செய்யப்பட்ட இரு தொகுதிகளையும் தொடரும் நீராற்பகுப்பு வினையின் மூலமாக மீளப்பெற இயலும். நீர் எதிர்ப்பு மற்றும் வெளியிடும் பொருட்களைத் தயாரிக்கவும் தூள்களின் பாய்வை அதிகரித்தலிலும் டைமெத்தில்டையீத்தாக்சிசிலேன் பயன்படுத்தப்படுகிறது  
.
# 1581 இல் இந்தியா

<span>**1581 இல் இந்தியாவில் **நடந்த நிகழ்வுகள்</span>.  

## நிகழ்வுகள்
- பிரான்சிஸ்கோ டி மாஸ்கரென்ஹாஸ் என்பவர்  போர்த்துகீசியம் இந்தியாவின் 13 துணை ரீஜண்ட்டாக (1584 வரை) பதவிக்கு வந்தாா்.

## பிறப்பு

## மரணங்கள்
- சீக்கிய மதத்தின் பத்து குருக்களில் நான்காவது குருவான குரு ராம் தாஸ் (பிறப்பு: 1534) கோந்துவாலில் செப்டம்பர் 1இல் இறந்தாா்.
# 1582 இல் இந்தியா

<span>**1582 இல் இந்தியாவில் **நடந்த நிகழ்வுகள்</span>.  

## நிகழ்வுகள்
- ரேகின்கட் மசூதி நிறுவப்பட்டது
- வதோதராவில் ஹஜிரா மக்பரா சமாதி கட்டப்பட்டது

## பிறப்பு

## மரணங்கள்
- முகலாயப் பேரரசில் பேரரசி பீகா பேகம் இறந்தாா். (1511 இல் பிறப்பு)

## மேலும் காண்க
- இந்திய வரலாற்றின் காலக்கோடு
# 1583 இல் இந்தியா

<span>**1583 இல் இந்தியாவில் **நடந்த நிகழ்வுகள்</span>.  

## நிகழ்வுகள்
- ஜூலை 25 – குங்கோலிம் கிளர்ச்சி
- அக்பர் முகலாய வம்சத்திற்கு ஆட்சியை கைப்பற்றுவதற்க முன்பு, மூன்றாம் முசாஃபா் ஷா சிறையில் இருந்து தப்பித்து குஜராத்தில் சுருக்கமாக குஜராத்தின் முசாஃபிரி வம்சத்தை மீண்டும் நிறுவியுள்ளார்
- 
- அலகாபாத் கோட்டையை பேரரசர் அக்பர் கட்டினாா்..

## பிறப்பு

## மரணங்கள்
- அக்பா் அவையில் இருந்த  ஜெஸ்டோட் மிஷனரியை சார்ந்த ரோடோல்போ அக்வாவிவா, இறந்தாா். (1550 இல் பிறந்தார்)

## மேலும் காண்க
- இந்திய வரலாற்றில் காலக்கோடு
# இரத்தம் பதப்படுத்தலில் நிறப்பகுப்பியல்

குருதி பதப்படுத்தலில் நிறப்பகுப்பியல் (Chromatography in blood processing)என்பது குருதிக்கணிகத்தைத் தூய்மிக்கவும் வேண்டிய புரதத்தைப் பிரித்தெடுக்கவும் 1984 களில் இருந்து உதவுகிறது.குருதிக்கணிகம் என்பது இரத்தத்திலுள்ள நீர்மப் பகுதி. இதில் கரைந்த புரதம், ஊட்டச்சத்துக்கள், அயனிகள்,பிற கரையும் பொருட்கள் காணப்படுகின்றன. இரத்தத்தில் காணப்படும் சிவப்பணுக்கள்,வெள்ளையணுக்கள், இரத்தத் தட்டுகள் ஆகியவை இந்த குருதிந்ர்ர்மத்தில் தான் மிதந்து கொண்டிருக்கும். குருதி நீரைத் தூய்மைப்படுத்துவதின் நோக்கமே இரத்தத்திலுள்ள குறிப்பிட்ட பகுதிகளை பிரித்தெடுத்து அவற்றைச் சரிசெய்யவும் மறுசீரமைப்பு செய்து பயன்படுத்துவதற்காகத் தான். இந்தக் குருதிக் கணிகம் பல்வேறு பகுதிகளால் உருவாக்கப் பட்டுள்ளது. அவற்றில் முதமையான ஒன்று புரத அல்புமின் என்று சொல்லக்கூடிய கருப்புபுரதம் ஆகும். இது மிக அதிகமாக தண்ணீரில் கரையக்கூடிய ஒரு புரதம். அது மட்டுமல்லாது இது நிலையானக் கட்டமைப்புக் கொண்டதும் ஆகும். இது இயக்குநீர்கள்(இசைமங்கள்), நொதிகள்,கொழுப்பு அமிலங்கள், உலோக அயனிகள், மருந்துப் பொருட்களை கொண்டு செல்லும் போக்குவரத்து ஊடகமாக செயல்படுகிறது. மறுசீரமைப்பும் மீட்டமைப்பும் தவிர்க்க இயலாத சூழ்நிலையாகிய அறுவையின்போது இரத்த ஓட்டத்தை கட்டுபடுத்துவதில் முதன்மைப் பங்கு வகிப்பதால் மருத்துவ சிகிச்சைகளின்போது தூயக் குருதிக்கணிகம் பயன்படுத்தப் படுகிறது. அப்பழுக்கற்ற மிகவும் தூயக் குருதிக்கணிகத்தைக் கையிறுப்பில் வைத்திருப்பதுஈன்றியமையாததாகும். குருதிக்கணிகம் மாந்த உடலுக்குத் மிகவும் தேவையான ஒன்றாகும்.1980 களிலிருந்தே நிறப்பகுப்பியல் இரத்தப் பதப்படுத்தலுக்கும் தூய்மைப்படுத்தலுக்கும் உதவுகிறது. அறுவைச் சிகிச்சைக்காக இரத்தத்தின் பகுதிகளைத் தூய்மைப்படுத்துவதில் இந்த நிறப்பகுப்பியல் மிகவும் பயனுள்ளதாக அமைகிறது.  

### நிறப்பகுப்பியலின் வளர்ச்சி
இரத்தத்தில் இருந்து குருதிக்கணிகத்தைப் பிரித்தெடுக்க நிறப்பகுப்பியல் முறை 1980 களின் தொடக்கத்தில் பயன்படலானது. சோன் பின்னப் பிரிப்பிற்கும் (1946) நிறப்பகுப்பியல் தொடங்கப் பட்ட வருடமாகிய 1983 க்கும் இடையில் இந்த முறை படிமலர்ந்தது. 1962இல் கிசுட்ரும் நிசுட்சுமனும் உருவாக்கிய செயல்முறை நடைமுறைக்கு வந்தது. இந்த முறை சோன் செயல் முறையில் இருந்து உருவாக்கப் பட்டதாகும். 1983 களில் நிறப்பகுப்பியல் முழு வடிவம் பெறத் தொடங்கியது. 1990 களில் செனலப், சி.எஸ்.எல். செயல்முறைகள் உருவாக்கப் பட்டன. இவை நிறபகுப்பியலைச் சில மாற்றங்களுக்குப் பிறகு, தம்முறைகளோடு இணைத்துக் கொண்டன.
# யூனிசு டி சூசா

**யூனிசு டி சூசா** (Eunice de Sousa 1940 -2017) என்பவர் இந்திய ஆங்கிலப் பெண் எழுத்தாளர் ஆவார். ஆங்கிலக் கவிஞர், புதின ஆசிரியர், இலக்கியத் திறனாய்வாளர் எனவும் மதிக்கப்பட்டவர்.  

## பிறப்பும் படிப்பும்

புனே நகரில் பிறந்து வளர்ந்த யூனிசு  டி  சோசா கோவன் கத்தோலிக்க மரபைச் சேர்ந்தவர். அமெரிக்காவின் வின்கான்சின் மார்க்கட் பல்கலைக் கழகத்தில் ஆங்கில இலக்கியம் படித்தார்.  
மும்பை பல்கலைக் கழகத்தில் ஆய்வு செய்து முனைவர் பட்டம்  
பெற்றார்.  

## பணிகள்

மும்பையில் உள்ள செயின்ட் சேவியர் கல்லூரியில் ஆசிரியர் பணியில் சேர்ந்து ஆங்கிலம் கற்பித்தார். ஒய்வு பெறும் காலம் வரை அந்தக் கல்லூரியில் ஆங்கிலத் துறைத் தலைவராக இருந்தார்.  
கல்லூரியில் இலக்கியத் திருவிழா ஆண்டுதோறும் நடத்தினார். நாடகங்களில் இயக்குநராகவும் நடிகையாகவும் பங்களித்தார்.2001 இல் புதினங்கள் எழுதத் தொடங்கினார். குழந்தைகளுக்கான புத்தகங்கள் எழுதினார்.  
மும்பை மிர்ரர் இதழில் கட்டுரைகள் எழுதி வந்தார். பழம் நூல்களைத் தொகுப்பதிலும் ஆர்வம் காட்டினார்.  
2017 சூலைத் திங்கள் 29 இல் காலமானார்.  

## படைப்புகள்

### கவிதைகள்

- பிக்ஸ் (1979)
- விம்மென் இன் டச் பெயின்டிங் (1988)
- வேஸ் ஆப் பிளாங்கிங் (1990)
- செலெக்டட் அண்ட் நியூ போயம்ஸ் (1994)

### புதினங்கள்

- டேஞ்சர்லோக் (2001)
- தேவ் அண்ட் சிம்ரன் (2003)

### பிற ஆக்கங்கள்

- இந்தியக் கவிஞர்களுடன் உரையாடல்கள் (2001)
- இந்திய பெண் கவிஞர்கள்:ஒரு தொகுப்பு (2001)
- பர்தா --ஒரு தொகுப்பு
- பெண்களின் குரல்கள் --பத்தொன்பதாம் இருபதாம் நூற்றாண்டுகளில் ஆங்கில எழுத்தாக்கங்கள்
- இந்திய ஆங்கில கவிதைகள் :தொகுப்பு 1829 முதல் 1947 வரை
- சத்தியநாதன் குடும்ப ஆல்பம்.

## மேற்கோள்
# 1584 இல் இந்தியா

<span>**1584 இல் இந்தியாவில் **நடந்த நிகழ்வுகள்</span>**.**  

## நிகழ்வுகள்
- போர்த்துகீசியம் இந்தியாவின் 13 வது துணை பிாிவின் ஆட்சியாளராக பிரான்சிஸ்கோ டி மாஸ்கரென்ஹாஸின் ஆட்சிக்காலம் முடிவடைந்தது. (1581 முதல்)
- போர்த்துகீசியம் இந்தியாவின் 14 வது துணை பிாிவின் அரசபிரதிநிதியாக  டுவெர்டே டி மெனிஜஸ் ஆட்சிக்கு வந்தாா். (1581 முதல்)

## பிறப்பு

## மரணங்கள்
# 1586 இல் இந்தியா


<span>**1586 இல் இந்தியாவில் **நடந்த நிகழ்வுகள்</span>.  

## நிகழ்வுகள்
- குதுப்-உத்-தின் முஹம்மது கானின் கல்லறை, ஹஸீரா மக்பராவில் கட்டப்பட்டுள்ளது

## பிறப்பு
- பனாரசிதாஸ், சாிமல்  சமன தொழிலதிபர் மற்றும் கவிஞர் (இறந்தார் 1643)

## இறப்புகள்
- முகலாய பேரரசர் அக்பரின் அவையில் ஆலோசகராகவும் மந்திரியாகவும் பணியாற்றிய பீர்பால் (பிறப்பு: 1528) இறந்தார்.
# 1587 இல் இந்தியா


<span>**1587 இல் இந்தியாவில் **நடந்த நிகழ்வுகள்</span>.  

## நிகழ்வுகள்
- ஹாஜிப்பூரில் ஜாமியா மசூதி கட்டப்பட்டது
- ஆட்சியாளர் நர நாராயணின் இறப்புடன் கோச் இராச்சியம் முடிவுக்கு வந்தது.

## பிறப்பு

## இறப்பு
- காமதா இராச்சியத்தின் பிரிக்கப்படாத கோச் வம்சத்தின் கடைசி ஆட்சியாளரான நர நாராயண் (பிறப்பு:1554) இறந்தார்.
# 1591 இல் இந்தியா

**1591 இல் இந்தியாவில் **நடந்த நிகழ்வுகள்.  

## நிகழ்வுகள்
- குதுப் ஷாஹி வம்சத்தின் ஐந்தாவது ஆட்சியாளரான முகமது குலி குதுப் ஷா, 1591 ஆம் ஆண்டு தனது தலைநகரை கோல்கொண்டாவிலிருந்து புதிதாக உருவாக்கப்பட்ட ஐதராபாத்து நகரத்திற்கு மாற்றிய பிறகு சார்மினாரைக் கட்டினார்.

## பிறப்பு
- வைர வியாபாரியும், பிற்காலத்தில் முகலாயப் பேரரசர் ஔரங்கசீப்பின் கீழ் வங்காளத்தின் ஒரு முக்கிய சுபாதார் ஆன இரண்டாம் மீர் ஜும்லா பிறந்தார்.

## மரணங்கள்
- மெஹர்ஜி ராணா என்ற பார்சி ஆன்மீகத் தலைவர் மரணம் (1514)
# செழியன் (ஒளிப்பதிவாளர்)


**செழியன்** (*Chezhiyan*) தமிழ்த் திரைப்படத்துறையில் முன்னணி ஒளிப்பதிவாளர் ஆவார். இவர் கட்டுமானத் துறைப் பொறியியல் படிப்பை முடித்தபின் பி. சி. சிறீராமிடம் ஒளிப்பதிவாளராக தன் பணியைத் தொடங்கினார். இவர் தமிழ்நாட்டின் சிவகங்கையில் பிறந்தவர். கல்லூரி என்ற திரைப்படத்தின் அறிமுகமாகி, இயக்குநர் பாலாவின் பரதேசி திரைப்படத்தின் ஒளிப்பதிவாளராகி, அப்படத்தின் ஒளிப்பதிவுக்காக 2013 இல் இலண்டன் திரைப்பட விழாவில் சிறந்த ஒளிப்பதிவாளர் விருதினைப் பெற்றார்.  

இவர் உலக சினிமா குறித்த நிகழ்வுகளைத் தொடராக 2005 முதல் 2007 வரை ஆனந்தவிகடனில் எழுதினார். இத்தொடர் ”உலக சினிமா” என்ற நூலாக வெளிவந்தது. கார்மோனியம் (2004) என்ற சிறுகதைக்காக கதா விருதினைப் பெற்றார். ”தமிழ்ச் சிறுகதைகளில் உளக்காட்சிகள்” (2004-2006) என்ற ஆய்வுக்காக இந்தியு அரசின் கலாச்சாரத் துறையின் விருது பெற்றுள்ளார். முன்னாள் குடியரசுத்தலைவர் அப்துல் கலாம், எழுத்தாளர் செயகாந்தன் ஆகியோர் பற்றிய ஆவணப் படங்களைத் தயாரித்துள்ளார். இசைப்பள்ளி ஒன்றைத் தொடங்கியுள்ளார். இதன் மூலம் தமிழ் மற்றும் ஆங்கிலம் வழியாக தெற்கத்திய இசையைக் கற்றுக்கொள்ள நூல்களை வெளியிட்டுள்ளார். தெற்கத்திய இசை, பேசும் படம், முகங்களின் திரைப்படம் ஆகிய பத்து தொகுதி நூல்களை வெளியிட்டுள்ளார். 2012இல் நார்வே தமிழ் சினிமா திருவிழாவில் ”கள்ளத் தோணி” குறும்படத்திற்கான சிறந்த ஒளிப்பதிவாளர் விருதினைப் பெற்றார். இவர் இயக்கிய டூலெட் தமிழ்த் திரைப்படம் 2018 ஆம் ஆண்டின் சிறந்த தமிழ்த் திரைப்படத்திற்கான தேசிய விருதினைப் பெற்றது.  

## திரைப்படத்துறை
- *கல்லூரி* (2007)
- *ரெட்டச்சுழி* (2010)
- *மகிழ்ச்சி* (2010)
- *தென்மேற்கு பருவக்காற்று* (2010)
- *பரதேசி* (2013)
- *தாரை தப்பட்டை* (2016)
- *சவாரி* (2016)
- ''ஜோக்கர் (2016)
- டுலெட் (2017)

### குறும்படங்கள், ஆவணப்படங்கள்
- திருவிழா (2002)
- எல்லைகள் விசாரித்த எழுத்துக் கவிஞன் (2011)